Positoso stadionas

Positoso stadionas () – buvęs daugiafunkcis stadionas Urugvajaus sostinėje Montevidėjuje, į rytus nuo miesto centro, Positoso mikrorajone. Stadionas priklausė CA Peñarol klubui.

 Istorija 

Atidarytas 1921 m. lapkričio 6 d. ir naudotas kaip CA Peñarol klubo namų aikštė. 1930 m. stadione vyko I pasaulio futbolo čempionatas (2 rungtynės), tarp jų ir pačios pirmosios čempionato rungtynės. Po kelerių metų, 1933 m. „Peñarol“ persikėlė į Šimtmečio stadioną.New design: Finally a place to call home for Peñarol. 2015-01-04, Stadiumdb.com (tikrinta 2024-06-23).

Plečiantis Montevidėjui, 1940 m. stadionas buvo nugriautas, jo vieta apstatyta namais. 2002–2006 m. Urugvajaus architektas Héctor Benech ėmėsi ištirti, kurioje vietoje buvo įmuštas pirmasis pasaulio čempionatų įvartis. 2006 m. tai buvo viešai paskelbta.La curiosa historia de la casa de Uruguay donde se marcó el primer gol en la historia de los Mundiales de fútbol. 2018-06-25, Bbc.com (tikrinta 2024-06-23).

 Šaltiniai 

Kategorija:Pasaulio futbolo čempionatų stadionai
Kategorija:Urugvajaus futbolo stadionai